CELEX: 32007D0690
Language: sl
Date: 2007-10-22 00:00:00
Title: Sklep Sveta 2007/690/SZVP z dne 22. oktobra 2007 o izvajanju Skupnega ukrepa 2005/557/SZVP o civilno-vojaškem podpornem ukrepu Evropske unije za misije Afriške unije v regiji Darfur v Sudanu in v Somaliji

26.10.2007   
            
            
               SL
            
            
               Uradni list Evropske unije
            
            
               L 282/62
            
         
      SKLEP SVETA 2007/690/SZVP
   z dne 22. oktobra 2007
   o izvajanju Skupnega ukrepa 2005/557/SZVP o civilno-vojaškem podpornem ukrepu Evropske unije za misije Afriške unije v regiji Darfur v Sudanu in v Somaliji
   SVET EVROPSKE UNIJE JE –
   ob upoštevanju Skupnega ukrepa Sveta 2005/557/SZVP z dne 18. julija 2005 o civilno-vojaškem podpornem ukrepu Evropske unije za misije Afriške unije v regiji Darfur v Sudanu in v Somaliji (1) in zlasti drugega pododstavka člena 8(1) Skupnega ukrepa ter v povezavi s členom 23(2) Pogodbe o Evropski uniji,
   ob upoštevanju naslednjega:
   
               (1)
            
            
               Svet je 23. aprila 2007 sprejel Sklep 2007/244/SZVP o izvedbi Skupnega ukrepa 2005/557/SZVP o civilno-vojaškem podpornem ukrepu Evropske unije za misije Afriške unije v regiji Darfur v Sudanu in v Somaliji (2), s katerim je bilo podaljšano financiranje civilne komponente do 31. oktobra 2007.
            
         
               (2)
            
            
               Sklenjeno je bilo, da se bo do prehoda misije Afriške unije na mešano operacijo ZN/AU (UNAMID) civilno-vojaški podporni ukrep Evropske unije za misije Afriške unije v regiji Darfur v Sudanu in v Somaliji nadaljeval, in sicer do 31. decembra 2007.
            
         
               (3)
            
            
               Resolucija VS ZN 1769 z dne 31. julija 2007 določa, da se pooblastila prenesejo z AMIS na UNAMID najpozneje do 31. decembra 2007.
            
         
               (4)
            
            
               Politični in varnostni odbor je 21. septembra 2007 odločil, da se civilna komponenta civilno-vojaškega podpornega ukrepa Evropske unije za misije Afriške unije v regiji Darfur v Sudanu in v Somaliji zaključi na dan prenosa pooblastil z AMIS na UNAMID.
            
         
               (5)
            
            
               V zvezi s civilno komponento bi moral Svet tako sprejeti odločitev glede financiranja nadaljevanja tega podpornega ukrepa v zgoraj opredeljenem časovnem okviru.
            
         
               (6)
            
            
               Izvajanje podpornega ukrepa bo potekalo v razmerah, ki se lahko poslabšajo in bi lahko škodile ciljem SZVP iz člena 11 Pogodbe –
            
         SKLENIL:
   Člen 1
   1.   Referenčni finančni znesek za kritje odhodkov, povezanih z izvajanjem oddelka II Skupnega ukrepa 2005/557/SZVP od 1. maja 2007 do 30. aprila 2008 znaša 2 125 000 EUR. Ta krije obdobje trenutnega mandata misije AU v regiji Darfur v Sudanu (AMIS II) in obdobju prenehanja civilne komponente civilno-vojaškega podpornega ukrepa Evropske unije za misije Afriške unije v regiji Darfur v Sudanu in v Somaliji, ki bo sledilo.
   2.   Odhodki, ki se financirajo iz zneska iz odstavka 1, se upravljajo v skladu s postopki in pravili Evropske skupnosti, ki se uporabljajo za proračun Evropske unije, z izjemo, da morebitno predhodno financiranje ne ostane v lasti Skupnosti.
   Državljani tretjih držav lahko sodelujejo na javnih razpisih.
   3.   Odhodki so upravičeni od 1. maja 2007.
   Člen 2
   Sklep 2007/244/SZVP se razveljavi.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.
   
      V Luxembourgu, 22. oktobra 2007
      
         
            Za Svet
         
         
            Predsednik
         
         J. SILVA
         
      
   
   
      (1)  UL L 188, 20.7.2005, str. 46. Skupni ukrep, kakor je bil nazadnje spremenjen s Skupnim ukrepom 2007/245/SZVP (UL L 106, 24.4.2007, str. 65).
   
      (2)  UL L 106, 24.4.2007, str. 63.